Στις 27 Φεβρουαρίου 2022 διεξήχθη **δημοψήφισμα στη Λευκορωσία**, για να εγκριθούν τροποποιήσεις και προσθήκες στο Σύνταγμα.

Γύρω στα 5.510 εκλογικά κέντρα λειτούργησαν σε όλην την χώρα, από τις 8 το πρωί μέχρι τις 8 το βράδυ, για τους 6,9 εγγεγραμμένους ψηφοφόρους. 58.000 άτομα εργάστηκαν για την ομαλή διεξαγωγή της ψηφοφορίας. Η διεξαγωγή έγινε με μεγάλη προσοχή για να μην εξαπλωθεί ο κορονοϊός. Οι εργαζόμενοι στα εκλογικά κέντρα φορούσαν μάσκες, είχαν πρόσβαση σε αντισηπτικά χεριών, οι χώροι αερίζονταν καλά και τηρήθηκαν οι απαραίτητες αποστάσεις ασφαλείας, δηλαδή 1 - 1,5 μέτρο. Οι 45.701 εγχώριοι παρατηρητές και 195 προσκεκλημένοι από διεθνείς οργανώσεις παρατήρησαν τη διεξαγωγή.

Η ερώτηση του δημοψηφίσματος ήταν «Δέχεστε τις τροποποιήσεις και προσθήκες στο Σύνταγμα της Δημοκρατίας της Λευκορωσίας;» Οι εκλογείς έπρεπε να απαντήσουν με Ναι ή Όχι. Το δημοψήφισμα εγκρίθηκε με το 86,6% των ψήφων.

Πριν γίνει το δημοψήφισμα έγινε μεγάλη εκστρατεία διαφήμισής του, με σλόγκαν «Θέλω Αλλαγή!»
Στις αλλαγές που έγιναν περιλαμβάνονται 83 τροποποιήσεις άρθρων και προσθήκη 11 άρθρων και ενός κεφαλαίου. Η θητεία του Προέδρου έγινε ανανεώσιμη για μία μοναδική φορά, δηλαδή κανείς δεν θα μπορεί να διατελέσει πάνω από 2 θητείες ως Πρόεδρος. Τα κριτήρια για τους υποψήφιους της προεδρικής εκλογής αυξήθηκαν σε ελάχιστο όριο ηλικίας 40 ετών (αντί για 35 που ήταν μέχρι τώρα) και σε τουλάχιστον 20 χρόνια διαμονής στη Λευκορωσία (αντί για 10). Θεσπίστηκε η Πανλευκορωσική Λαϊκή Συνέλευση, ένα κοινοβουλευτικό σώμα 1.200 μελών, ο τρόπος οργάνωσης, οι εξουσίες και οι αρμοδιότητές της. Οι βουλευτές τώρα θα εκλέγονται για πενταετή θητεία (αντί για τετραετή). Επίσης, η Λευκορωσία έπαψε να είναι αποπυρηνικοποιημένη ζώνη, δηλαδή με αυτό το δημοψήφισμα ενέκριναν τη φιλοξενία πυρηνικών όπλων στη χώρα. Τέλος, οι πρόεδροι θα έχουν ισόβια ασυλία από τη στιγμή που θα εγκαταλείψουν τη θέση τους.

Η αναθεώρηση του συντάγματος ήρθε ενάμισι χρόνο μετά τις μαζικές διαδηλώσεις που συγκλόνισαν τη Λευκορωσία το 2020. Οι διαδηλωτές απαιτούσαν την παραίτηση του προέδρου Αλεξάντερ Λουκασένκο, που βρίσκεται στην εξουσία από το 1994, και τη διενέργεια ελεύθερων και δίκαιων εκλογών. Ο Λουκασένκο πρότεινε την αναθεώρηση ως παραχώρηση προς τα αιτήματα των διαδηλωτών. Παρόλα αυτά, το νέο σύνταγμα δίνει τη δυνατότητα στον Λουκασένκο να διατηρηθεί στην εξουσία έως και το 2035. Αυτό γίνεται διότι ο περιορισμός των δύο πενταετών θητειών θα εφαρμοστεί από τις επόμενες προεδρικές εκλογές που προγραμματίζονται για το 2025. Η αντιπολίτευση ζήτησε από τους πολίτες να χρησιμοποιήσουν το δημοψήφισμα για να διαμαρτυρηθούν για το καθεστώς αλλά και για τη Λευκορωσική εμπλοκή στην Ρωσική εισβολή στην Ουκρανία.

Η προσέλευση εκλογέων ανά ομπλάστ και ανά δίωρο. Το 42,93% των εκλογέων ψήφισαν τις πρόωρες μέρες τις ψηφοφορίας, 22–26 Φεβρουαρίου.

Αποτελέσματα
------------

«Δέχεστε τις τροποποιήσεις και προσθήκες στο Σύνταγμα της Δημοκρατίας της Λευκορωσίας;»| Απάντηση | Ψήφοι | % |
| --- | --- | --- |
| **ΝαιY NAI** | 4.440.813 | 86,62% |
| **Red XN OXI** | 686.165 | 13,38% |
| **Σύνολο** | **5.126.978** | 100% |
|  |
| Έγκυρα ψηφοδέλτια | 5.126.978 | 95,66% |
| Άκυρα / κενά ψηφοδέλτια | 232.493 | 4,34% |
| **Ψήφισαν** | **5.359.471** | 100% |
| Εγγεγραμμένοι ψηφοφόροι / προσέλευση | 6.815.667 | 78,63% |
| Πηγή: SUDD |

Παραπομπές
----------

1. 1 2  «National referendum on amending and expanding the Constitution | Official Internet Portal of the President of the Republic of Belarus». *president.gov.by* (στα Αγγλικά). Αρχειοθετήθηκε από το πρωτότυπο στις 2 Μαρτίου 2022. Ανακτήθηκε στις 2 Μαρτίου 2022.
2. 1 2  «Более 80% проголосовавших белорусов поддержали внесение поправок в Конституцию Белоруссии». *ТАСС*. Ανακτήθηκε στις 2 Μαρτίου 2022.
3. ↑  «FAQs: Belarus Constitutional Referendum February 27, 2022» (PDF). [*νεκρός σύνδεσμος*]
4. ↑  «В Беларуси крутят «рекламу» референдума. Посмотрели, как зазывают на участки избирателей сейчас и как это делали раньше». *ZERKALO.IO* (στα Ρωσικά). 16 Φεβρουαρίου 2022. Ανακτήθηκε στις 2 Μαρτίου 2022.
5. ↑  ch, Beat Müller, beat (arobas) sudd (point). «Weissrussland (Belarus), 27. Februar 2022 : Verfassungsreform -- [en allemand]». *sudd.ch* (στα Γαλλικά). Ανακτήθηκε στις 2 Μαρτίου 2022.
6. ↑  «Οι Λευκορώσοι αποφάσισαν σε δημοψήφισμα να σταματήσει η χώρα τους να είναι αποπυρηνικοποιημένη ζώνη». *ProtoThema*. 28 Φεβρουαρίου 2022. Ανακτήθηκε στις 2 Μαρτίου 2022.
7. ↑  «Λευκορωσία: Δημοψήφισμα ενέκρινε τη φιλοξενία πυρηνικών όπλων στη χώρα | LiberalGr». *www.liberal.gr*. Ανακτήθηκε στις 2 Μαρτίου 2022.
8. 1 2  Reuters (2022-02-27). «Belarus referendum approves proposal to renounce non-nuclear status - agencies» (στα αγγλικά). *Reuters*.. Ανακτήθηκε στις 2022-03-12. *«His rival in the 2020 vote, exiled opposition leader Sviatlana Tsikhanouskaya, had called on Belarusians to use the vote to protest against the invasion. [...] It would also give lifetime immunity from prosecution to the president once he left office.»*
9. ↑  «Turnout at early voting at Belarusian constitutional referendum tops 40% - CEC». 27 Φεβρουαρίου 2022.
10. ↑  ch, Beat Müller, beat (arobas) sudd (point). «Weissrussland (Belarus), 27. Februar 2022 : Verfassungsreform -- [en allemand]». *sudd.ch* (στα Γαλλικά). Ανακτήθηκε στις 2 Μαρτίου 2022.